Magnosolv pri tetanii a hit
Dobry den pred 3 mesiacmi mi potvrdili histaminovu intoleranciu a dnes aj tetaniu. Moze sa pocas hit uzivat magnosolv? Dakujem voored za odpoved
Dobrý deň,
Ďakujeme za vašu otázku. Tetánia je ochorenie, ktoré je charakterizované zvýšenou dráždivosťou centrálneho a periférneho nervového systému. Najčastejšie ju vyvolávajú znížené hladiny horčíka alebo vápnika. Keďže liek Magnosolv obsahuje horčík (ľahký zásaditý uhličitan horečnatý a ľahký oxid horečnatý), používa sa aj na liečbu tetánie.
Horčík nepatrí medzi zakázané liečiva pri HIT, ale práve naopak, je nevyhnutným minerálom na odbúravanie histamínu z tela- podporuje správnu funkciu enzýmu DAO (enzým, ktorý odburáva histamín). Z toho dôvodu je užívanie horčíka prospešné aj v tomto prípade.
Pri histamínovej intolerancii môže byť odpoveď organizmu na užívanie lieku Magnosolv vysoko individuálna (keďže okrem horčíka obsahuje aj pomocné látky), a preto je potrebné sledovať reakciu organizmu od začiatku liečby. Ak bol predpisujúci lekár lieku Magnosolv informovaný o HIT, odporúčam sa riadiť jeho pokynmi a nastavenú liečbu dodržiavať.
Prajem pekný zvyšok dňa.
S pozdravom
Mgr. Tamara Jakúbeková